Legebiltzarreko Erregelamenduko 114.1 artikuluan ezarritakoa betez, agindu dut Nafarroako Parlamentuko Aldizkari Ofizialean argitara dadin Amaya Zarranz Errea andreak egindako galderaren erantzuna, Hezkuntzako Ikuskapen Zerbitzuak Goi Mailako Kontserbatoriora eta Kontserbatorio Profesionalera eginiko bisitei buruzkoa, Foru Diputazioak emana. Galdera argitaratu zen 2013ko otsailaren 25eko 21. Nafarroako Parlamentuko Aldizkari Ofizialean.

Iruñean, 2013ko martxoaren 15ean

Lehendakaria: Alberto Catalán Higueras

ERANTZUNA

Nafarroako Parlamentuko Parlamentu-talde Popularrari atxikitako foru parlamentari Amaya Zarranz Errea andreak idatziz erantzuteko galdera egin du, jakin nahi baitu Hezkuntza Ikuskaritzako Zerbitzuak zenbat bisita egin dituen Goi Mailako Kontserbatoriora eta Kontserbatorio Profesionalera eta zenbat kexa edo espediente ireki zaizkien irakasleei bisita horien ondorioz (8-13/PES-00026). Zerbitzu eskudunak igorritako txostena ikusita, honako erantzuna eman du Nafarroako Gobernuko Hezkuntza kontseilariak:

Lehenbizi, esan behar dizut soilik 2005/2006 ikasturtetik aurrerako datuak dauzkagula.

Aurrekoa esanda, jakitera ematen dizut, 2005/06 ikasturtetik hasi eta gaur arte, 94 bisita egin direla aipatutako ikastetxeetara; horietatik, 42 bisita egin dira Musika Kontserbatorio Profesionalera eta 52 bisita Goi Mailako Musika Kontserbatoriora. 

Bisita horien ondorioz, 9 kexa jaso dira guztira, eta espediente bat ireki da irakaskuntzarako prestakuntza dela kausa. 

Hori guztia jakinarazten dizut Erregelamenduaren 194. artikulua betez.

Iruñean, 2013ko martxoaren 7an

